PRITARTA

Telšių „Germanto“ progimnazijos

tarybos 2022 m. kovo 14 d.

posėdžio protokolu Nr. V1-2

PRITARTA

Telšių rajono savivaldybės administracijos Švietimo ir sporto skyriaus vedėjo

2022 m. kovo 30 d. raštu Nr. ŠV1-16

PATVIRTINTA

Telšių „Germanto“ progimnazijos

direktoriaus 2022 m. balandžio 4 d.

įsakymu Nr. V-15

**TELŠIŲ „GERMANTO“ PROGIMNAZIJOS**

**2022-2024 M. STRATEGINIS VEIKLOS PLANAS**

1. **2019-2021 m. strateginio plano analizė**

2019-2021 m. m. strateginiame veiklos plane iškelti trys pagrindiniai prioritetai: **Ugdymo** **(si) sąlygos ir** kokybė, Tarpdalykinė integracija ir mokytojų bendradarbiavimas ir Bendravimas ir bendradarbiavimas su mokinių tėvais ir socialiniais partneriais.

Pirmam prioritetui įgyvendinti buvo numatyti tokie tikslai ir uždaviniai: **ugdymo(si) sąlygų ir kokybės gerinimas** tobulinant pamokos ir kitų ugdymo formų kokybę, teikiant kokybišką ir savalaikę pagalbą mokiniams, atnaujinant ir modernizuojant ugdymo aplinkas.

Siekdami ugdymo formų įvairovės mokytojai užsiėmimus vedė: Žemaitijos kaimo muziejuje, Telšių apskrities priešgaisrinio gelbėjimo valdyboje, Šv. Nikolajaus Stebukladario cerkvėje, Karolinos Praniauskaitės viešojoje bibliotekoje, „Alkos“ muziejuje, prie poeto V. Mačernio paminklo,parduotuvėse, kavinėse, knygyne ir kt.

Vis populiaresnės buvo netradicinės pamokos. Mokiniams ypač patiko, kai pamokas vedė ne jų mokytojai, o mamos, verslininkai, vienuolis, Lietuvos raudonojo kryžiaus Telšių skyriaus jaunieji savanoriai, lėlių teatro režisierius ir dailininkas bei scenografė ir kiti specialistai.

Mokinių ugdymo poreikiams tenkinti ir mokymosi pasiekimams gerinti kiekvienais metais buvo skiriamos konsultacijos. Mokytojams parengus programas, konsultacijos vyko ir tiems mokiniams, kurie pusmečio pabaigoje nepasiekė patenkinamo pasiekimų lygio. Individualios ir grupinės konsultacijos vyko ir mokantis nuotoliniu būdu. Ypač didelis dėmesys 2021 m. skirtas mokymosi praradimams kompensuoti. Suteikta daugiau kaip tūkstantis įvairių dalykų konsultacijų.

**Įgyvendinant veiklos tikslą – ugdymo aplinkos atnaujinimas bei modernizavimas – mokykloje** kuriama į mokinį orientuota edukacinė aplinka. **Įrengtas pradinių klasių informacinių technologijų kabinetas. Kabinetui nupirkti nauji suolai, edukacinės bitutės-robotai „Bee-Bot“ bei specialūs kilimėliai 4 robotukams. Iš Švietimo informacinių technologijų centro gauta 11 nešiojamų ir 5 planšetiniai kompiuteriai, mokyklai nupirkus dar 7 planšetinius kompiuterius, vienu metu kabinete gali dirbti 22 mokiniai. Dviem kabinetams nupirktos spintos. Mokyklos biblioteka papildė savo fondus: įsigijo** virš 500 vnt. vadovėlių, 93 vnt. metodinės literatūros. Iš Telšių rajono savivaldybės skirtų 3 tūkst. eurų geografijos kabinetui nupirktas interaktyvus ekranas.

Bendruomenės pastangomis atnaujintas mokyklos vidaus kiemelis. Ant asfalto išpiešti spalvingi labirintai, „klasės“, šuolių į tolį matuoklė, linksmas žaidimas „Atkartok“, išsibarsčiusių pėdučių takelis. Mažųjų mokinių pertraukos pasidarė linksmesnės, įdomesnės.

Pradinių klasių koridoriuje įrengtos interaktyvios palangės. Mokiniai, naudodamiesi išmaniosiomis technologijomis, daugiau sužino apie lietuvių liaudies smulkiąją tautosaką, gilina dalykines, IKT bei mokėjimo mokytis kompetencijas.

Atsižvelgiant į mokytojų pageidavimus bei Mokomųjų kabinetų aprūpinimo mokymo priemonėmis pagal Mokyklų aprūpinimo standartus nupirkti nauji suolai fizikos kabinetui, pailgintos dienos grupės inventorius papildytas žaidimais, spalvotais staliukais ir kėdėmis. Naujų edukacinių žaidimų, krepšinio ir tinklinio kamuolių nupirkta kūno kultūros pamokoms. Technologijų kabinetai praturtėjo nauja įranga, skirta maisto gaminimo pamokoms. Praktiniams užsiėmimams įsigyta vėlimo mašina ir obliavimo staklės. Pagalbos mokiniui specialistų kabinetams nupirktos magnetinės lentos.

Siekiant pagerinti interneto ryšio kokybę mokykloje buvo nupirkti 6 belaidžio tinklo prieigos taškai bei tinklo valdymo įrenginys.

Mokykla dalyvauja Europos socialinio fondo lėšomis finansuojamame Kokybės krepšelio projekte, kurio tikslas - įgyvendinant pokyčius savivaldybėse ir mokyklose, pagerinti mokinių ugdymosi pasiekimus. 2020-2021 m. m. šio projekto įgyvendinimui skirta 98 204 eurų.Iš Kokybės krepšelio lėšų 2020 m. įsigyta garso aparatūra bei EDUKA licencijos 5-8 kl. mokiniams. Įgyvendinant Kokybės krepšelio projektą 2021 metais atnaujinta kalbų laboratorija, nupirkta 16 interaktyviųjų Smart Board ekranų, 5 dokumentų skaitymo kameros. Keliems kabinetams nupirkti moduliniai transformuojamieji baldai, sumontuotos langų uždangos nuo saulės.

Iš savivaldybės skirtų Išsilavinusios bendruomenės ugdymo 04 programos „Mokyklų informacinių komunikacinių technologijų bazės atnaujinimo ir plėtros“ lėšų nupirkta 12 internetinių kamerų, 25 ausinės su mikrofonais bei 10 garso kolonėlių. Iš DNR lėšų nešiojamiems kompiuteriams nupirkti 6 mikrofonai, pritaikyti bendravimui virtualių konferencijų metu, daugiafunkcinis spausdintuvas, 30 vnt. ausinių bei 15 vnt. grafinių planšečių mokytojams. Praturtinus IT bazę, nuotolinis mokymas(is) tapo prieinamesnis didesnei bendruomenės daliai.Sėkmingai įgyvendintas uždavinys atnaujinant ir modernizuojant ugdymui skirtas patalpas. Robotukai bei interaktyvūs kilimėliai, gauti dalyvaujant Lietuvos Respublikos švietimo, mokslo ir sporto ministerijos bei Ugdymo plėtotės centro vykdomame projekte „Informatika pradiniame ugdyme“, praturtino naujai įrengtą IT kabinetą pradinių klasių mokiniams, todėl atsirado galimybių organizuoti įvairesnes, netradicines ugdymo veiklas.

Didelis dėmesys buvo skirtas edukacinių aplinkų tvarkymui, nes ugdymo aplinkos atnaujinimas bei šiuolaikiška nauja įranga motyvuoja mokinius mokytis ir kelti ugdymo kokybę. Šiemet užbaigtas įrengti Namų darbų ruošos kabinetas, kuriame 5-8 klasių mokiniai po pamokų gali ne tik atlikti namų darbus, bet ir turiningai praleisti laisvalaikį. Mokykloje įrengta konferencijų klasė. Patalpos įrengtos iš GPM lėšų, o įranga bei konferencinės kėdės įsigytos iš Kokybės krepšelio projekto lėšų. Konferencijų klasėje vyks įvairūs užsiėmimai: klasių valandėlės, konferencijos, filmų peržiūros, klasių tėvų susirinkimai ir pan. Parengtas ir įvykdytas projektas, kurio metu atnaujintas pusrūsio koridorius: restauruotos palangės, išdažytos sienos, kurias puošia mokinių darbai iš keramikos.

Antram prioritetui įgyvendinti buvo numatyti tokie tikslai ir uždaviniai: tarpdalykinės integracijos bei mokytojų bendradarbiavimo stiprinimas, aktyvinant mokytojų bendradarbiavimą bei tikslingą mokytojų profesinį tobulėjimą.

Visos klasės kultūrinei, pažintinei, edukacinei veiklai įgyvendinti tikslingai naudojosi Kultūros paso, o nuo 2021-01-01 ir Geros savijautos programos teikiamomis galimybėmis. Mokiniai dalyvavo integruotose nuotolinėse paskaitose ir kontaktinėse kūrybinėse dirbtuvėse, teatro pamokose su interaktyviomis užduotimis, kalbėjosi su įvairių specialybių žmonėmis, nagrinėjo pasaulines globalines problemas.

Buvo tęsiamas kolegialusis grįžtamasis ryšys, kuris skatino pagarbų mokytų tarpusavio dialogą ir padėjo kurti mokymuisi palankų mikroklimatą. Į kolegialųjį grįžtamąjį ryšį įsitraukė ir pagalbos mokiniui specialistai. Dirbdami nuotoliniu būdu jie suteikė pagalbą ne tik dalyko mokytojams, klasių auklėtojams, bet ir mokiniams bei jų tėvams. Prasidėjus karantinui ypač didelis dėmesys buvo skirtasmokytojų kvalifikacijai tobulinant IKT kompetencijas. Visi mokytojai išklausė daugybę internetu transliuojamų seminarų apie nuotolinio mokymo modelį, TEAMS virtualią mokymosi aplinką, stebėjo tiesiogines vaizdo pamokų transliacijas, susipažino su internetiniais mokymosi ištekliais, įrankiais mokymosi medžiagos kūrimui. Nuotolinių susitikimų metu platformose Zoom ir Teams aplinkoje mokytojai nuolat aktyviai bendradarbiavo, dalijosi patirtimi metodinėse grupėse. Mokytojų aktyvus bendravimas, mokymasis lėmė sėkmingą nuotolinio ugdymo organizavimą.

2021 m. užbaigta ilgalaikė (mokyklos sukurta) pedagogų kvalifikacijos tobulinimo programa **„Sėkmingo gabių vaikų ugdymo mokykloje prielaidos bei darbas su skirtingą motyvaciją turinčiais mokiniais“, kurioje dalyvavo visi mokyklos pedagoginiai darbuotojai. Šios programos tikslas – p**lėtoti mokinių gebėjimų atpažinimą ir vystymą, numatyti jo praktinio taikymo mokykloje galimybes ir pokyčius bei plėtoti mokytojų kompetenciją dirbti **su skirtingą motyvaciją turinčiais mokiniais**.Įgyvendindami šią programą mokytojai diferencijavo ir individualizavo mokomąsias užduotis, kūrybiškai taikė įvairius mokymo(si) būdus. Refleksijos metu visi mokytojai aptarė efektyvius darbo metodus, dalijosi savo patirtimi.

Trečiam prioritetui įgyvendinti buvo numatyti šie tikslai ir uždaviniai: bendravimo ir bendradarbiavimo su mokinių tėvais ir socialiniais partneriais plėtra stiprinant kultūrinį šeimos ir mokyklos bei socialinių partnerių bendradarbiavimą.

Mokyklos administracija, klasių auklėtojai, mokytojai stengėsi įtraukti tėvus į įvairias veiklas. Didžiausi tradiciniai renginiai vyko pavasariais, jie skirti paminėti Tarptautinę šeimos dieną. Ypač įsimintinas renginys vyko 2020 m. gegužės mėnesį. Į šventę, sujungusią „Germanto“ mokyklos bendruomenės kartas, susirinko didžiulis būrys mokyklą baigusių įvairių kartų atstovų. Dar vienas tradicinis renginys kasmet vyksta gruodžio mėnesį. Bendruomenės vakaronė „Paslaptingas laukimas“ tėvelius, senelius, vaikus ir mokytojus jaukioje aplinkoje įtraukia į įvairias bendras veiklas.

Per atvirų durų dienas tėvai galėjo lankytis savo vaikų pamokose, individualiai bendrauti su mokytojais, spręsti įvairias auklėjimo bei ugdymo problemas, pasidžiaugti vaikų pasiekimais. Pradinių klasių mokytojos organizavo trišalius pokalbius, kurių metubendravo su tėvais ir vaiku, išklausė jų lūkesčius, suteikė reikiamą informaciją, priėmė bendrus susitarimus.

Kiekvienais metais jungėmės prie respublikinės iniciatyvos „Šok į tėvų klumpes“. Tai visuotinė atvirų durų diena tėvų darbovietėse. Šios dienos veiklų tikslas – suteikti progą mokiniams apsilankyti  tėvų  darbovietėse, artimiau susipažinti su įvairiomis profesijomis, plėtoti savo karjeros planavimo kompetencijas, sudaryti sąlygas tėvams įsitraukti į ugdymo procesą. Mokiniai lankėsi Telšių apskrities archyve, „2 b pack‘e“, advokatės R.Valiukienės kontoroje, Telšių apskrities vyriausiame policijos komisariate, „Telšių vandenyse“, priešgaisrinėje tarnyboje, siuvyklose „Sidonas“ bei „Siuvaita“, UAB „Porolon“ bei „Telsterma“, parduotuvėje Maxima, kavinėje „Senamiestis“ ir kt.

Palaikėme kolegialius ryšius su socialiniais partneriais. Ypač glaudus ryšys užsimezgė su Telšių apskrities vyriausiuoju policijos komisariatu. Bendruomenės pareigūnai mokykloje vedė užsiėmimus įvairaus amžiaus mokiniams. Mokiniai lankėsi Telšių apskrities vyriausiajame policijos komisariate, dalyvavo įvairiuose komisariato organizuojamuose renginiuose.

**II. Išorinės aplinkos analizė**

**2.1. Politiniai-teisiniai veiksniai**

Mokykla savo veiklą grindžia Lietuvos Respublikos Konstitucija, Lietuvos Respublikos Švietimo įstatymu, 2013-2022 metų Valstybinės švietimo strategijos nuostatomis, Lietuvos Respublikos Vyriausybės nutarimais, Lietuvos bendrojo lavinimo mokyklos bendrosiomis programomis ir išsilavinimo standartais.

Šie dokumentai bei Švietimo, mokslo ir sporto ministerijos parengiami Švietimo įstatymą bei strategijos nuostatų įgyvendinimo programą lydintys teisės aktai tiksliau reglamentuoja švietimo įstaigų veiklą, padeda mokyklos bendruomenei lengviau orientuotis visuotinėmis visuomenės ir švietimo sistemos sąlygomis.

**2.2. Ekonominiai veiksniai**

Ekonominė situacija šalyje turi įtakos ir mokyklos situacijai, nes klasės krepšelio (speciali tikslinė dotacija ugdymo reikmėms finansuoti) išlaidas finansuoja valstybė, o aplinkos lėšas - savivaldybė. Turimų klasės krepšelio lėšų pakanka ugdymo planui realizuoti, mokytojų kvalifikacijai tobulinti, vadovėliams, mokymo priemonėms įsigyti.

Biudžeto lėšų, skiriamų aplinkai, nepakanka mokymo aplinkai tinkamai finansuoti.

Šiuolaikinių reikalavimų neatitinka mokyklos materialinė bazė. 2016 m. Telšių rajono savivaldybės administracijos užsakymu atliktas mokyklos energijos vartojimo auditas, o 2017 m. parengtas investicinis projektas Telšių rajono savivaldybei nuosavybės teise priklausančio viešojo pastato Telšių „Germanto“ progimnazijos, esančios Žemaitės g. 37, Telšiuose, atnaujinimas, kuris taip ir nebuvo pradėtas vykdyti. Mokykla pastatyta 1961 metais. Būtina mokyklos pastato renovacija, nes pastatas ne tik nepatrauklus išoriškai (nutrupėjęs mokyklos fasadas ir apgriuvę laiptai), bet ne visada užtikrinamos ir mokymo(si) sąlygos. Kai kuriose trečio ir antro aukšto patalpose žiemą šalta, o vasarą karšta. Labai prasta sporto salės būklė.

**2.3. Socialiniai veiksniai**

Daugėja socialinių ir psichologinių problemų turinčių šeimų. Didėja mokinių, turinčių elgesio ir emocinių sutrikimų. Mokykloje yra 6 proc. mokinių, kurių šeimoms reikalinga kompleksinė pagalba. Daugiau kaip 37 proc. mokinių gauna nemokamą maitinimą. Nuo 5 iki 11 proc. padaugėjo mokinių, kuriems reikalinga teikti socialinę ir psichologinę pagalbą.

**2.4. Edukaciniai-technologiniai veiksniai**

Mokykloje sukurtos palankios sąlygos naudotis internetu visiems mokyklos bendruomenės nariams. Gerėja aprūpinimas kompiuterine įranga. Mokykloje įrengti du informacinių technologijų kabinetai, atnaujinta kalbų laboratorija, 17 kabinetų aprūpinti interaktyviaisiais Smart Board ekranais.

Visi mokytojai yra baigę kompiuterinio raštingumo kursus. Pradinių klasių mokytojos dalyvaudamos projekte „Informatika pradiniame ugdyme“ ne tik ugdo mokinių skaitmenines ir savo profesines kompetencijas, bet šio projekto dėka praturtino mokyklą nešiojamais bei planšetiniais kompiuteriais.

Įdiegtas elektroninis dienynas palengvina ugdymo proceso apskaitą, sudaro galimybes greičiau informaciją perteikti mokinių tėvams.

**III. Vidinės aplinkos analizė**

**3.1. Teisinė bazė**

Mokykla savo veiklą organizuoja vadovaudamasi Lietuvos Respublikos įstatymais, Vyriausybės nutarimais, Švietimo, mokslo ir sporto ministro įstatymais, Telšių rajono savivaldybės tarybos sprendimais, mero potvarkiais, administracijos direktoriaus įsakymais, Švietimo skyriaus vedėjo įsakymais, mokyklos nuostatais, darbo tvarkos taisyklėmis, mokyklos direktoriaus įsakymais, pareiginėmis instrukcijomis, Mokyklos tarybos, Mokytojų tarybos nutarimais.

**3.2. Organizacinė struktūra**

Mokykla vykdo pradinio bei pagrindinio ugdymo (pirmoji dalis – 5-8 kl.) programas.

Mokyklos administraciją sudaro direktorė ir direktorės pavaduotoja ugdymui, Mokykloje dirba 33 mokytojai, 4 pagalbos mokiniui specialistai, ūkvedė, sekretorė ir bibliotekininkė.

Mokyklos savivaldą sudaro Progimnazijos taryba, Mokytojų taryba, Metodinė taryba**,** Klasių tėvų komiteto atstovai, Mokinių aktyvas.

**3.3. Žmogiškieji ištekliai**

Progimnazijoje patvirtinta 50,31 etato, iš kurių 34,06 finansuojami iš specialios tikslinės dotacijos mokymo lėšoms finansuoti ir 16,25 etato – iš savivaldybės biudžeto lėšų.

Progimnazijoje dirba 54 darbuotojai. Iš jų 38 pedagoginiai darbuotojai: 16 mokytojų metodininkų, 19 vyresniųjų mokytojų, 3 mokytojai. Mokykloje dirba mokinio pagalbos specialistai: dvi socialinės pedagogės, spec. pedagogė, logopedė.

Visi mokytojai yra įgiję aukštąjį išsilavinimą bei turi pedagogo kvalifikaciją.

**3.4. Planavimo sistema**

Mokykla savo veiklą planuoja ruošdama 3 metųmokyklos strateginį veiklos planą, kuris kasmet detalizuojamas metiniuose veiklos planuose. Į planavimą įtraukiami mokyklos bendruomenės nariai. Mokyklos ugdymo procesą reglamentuoja ugdymo planas. Ugdymo planai (mokomųjų dalykų, pasirenkamųjų dalykų, dalykų modulių, neformaliojo ugdymo) ir programos, metodinės tarybos ir metodikos grupių, klasių auklėtojų, pagalbos mokiniui specialistų, neformaliojo ugdymo veikla planuojama vieniems metams.

**3.5. Finansiniai ištekliai**

Pagrindiniai mokyklos lėšų šaltiniai yramokymo lėšos ir savivaldybės biudžeto asignavimai, specialiųjų programų bei rėmėjų ir 1,2 proc. gyventojų pajamų mokesčio lėšos.

**3.6. Ryšių sistema**

Mokykloje įrengti du informacinių technologijų kabinetai. Sukurtas ir nuolat atnaujinamas informatyvus mokyklos tinklapis bei mokyklos paskyra socialiniame tinkle Facebok.

Veikia elektroninis dienynas. Naudojamasi 4 fiksuoto telefoninio ryšio numeriais.

Mokykla tvarko elektroninius moksleivių ir pedagogų registrus, naudojasi NEC sistema KELTAS, švietimo valdymo informacine sistema ŠVIS.

Visi mokyklos kompiuteriai sujungti į vietinį tinklą ir turi prieigą prie šviesolaidinio interneto.

Progimnazijoje sukurta komunikavimo sistema: informacija pateikiama progimnazijos internetiniame puslapyje, elektroniniame dienyne, informaciniuose stenduose. Kartą per savaitę vyksta mokytojų pasitarimai, kartą per pusmetį – klasių tėvų susirinkimai. Mokykloje vyksta atvirų durų dienos.

**3.7. Vidaus kontrolės sistema**

Vidaus įsivertinimą mokykloje atlieka direktoriaus įsakymu iš pedagogų ir specialistų sudaryta mokyklos veiklos įsivertinimo grupė. Įstaigos finansinę veiklą kontroliuoja savivaldybės kontrolierius ir valstybės kontrolė, įstaigos vadovas. Įstaigos veiklą koordinuoja Telšių rajono savivaldybės Švietimo ir sporto skyrius.

**4. SSGG analizė**

**Stiprybės**

1. Šiuolaikiška mokinių poreikius atitinkanti ugdymo(si) aplinka.
2. Stipri IKT mokymo bazė.
3. Aktyvus ir sėkmingas dalyvavimas rajono, šalies ir tarptautiniuose projektuose.
4. Dalykiškas mokinių ir mokytojų bendradarbiavimas.
5. Teigiamas mokyklos įvaizdžio kūrimas.
6. Mokyklos tradicijų puoselėjimas.
7. Kvalifikuoti, kūrybingi darbuotojai.

**Silpnybės**

1. Mažėjanti mokinių mokymosi motyvacija.
2. Nenuoseklus mokinio elgesio taisyklių laikymasis.
3. Žemi mokinių mokymosi pasiekimai.
4. Neefektyvi, nesisteminga VGK veikla.
5. Neefektyvus komandinis darbas.
6. Nepakankamas tėvų įsitraukimas į mokyklos veiklas.
7. Lankomumas.

**Galimybės**

1. Ugdymo(si) sąlygų gerinimas.
2. Tarpdalykinės integracijos stiprinimas.
3. Popamokinės veiklos įvairinimas, renginių kokybės tobulinimas.
4. Įvairiapusiškesnis tėvų ir socialinių partnerių įtraukimas į mokyklos veiklą.
5. Mokytojų bendravimo ir bendradarbiavimo aktyvinimas.
6. Bendruomenės skatinimas skirti GPM paramą mokyklai.

**Grėsmės**

1. Mokinių skaičiaus mažėjimas mokykloje.
2. Estetiškai nepatraukli nerenovuotos mokyklos išorė.
3. Prasta sporto salės būklė.
4. Nesaugus privažiavimas prie mokyklos.
5. Vaikų, turinčių psichologinių, sveikatos problemų, didėjimas.

**5. Misija**

Teikti kokybišką pradinį ir pagrindinio ugdymo pirmosios dalies išsilavinimą, atitinkantį valstybinius standartus. Paruošti mokinius sėkmingam tolimesniam mokymuisi.

**6. Vizija**

Šiuolaikiška progimnazija, kurioje kiekvienas bendruomenės narys gali visapusiškai tobulėti ir aktyviai dalyvauti kuriant mokyklos kultūrą.

**7. Vertybės**

Draugiški santykiai

Tarpusavio pagalba

Pilietiškumas ir pagarba žmogui

**8. Prioritetai**

**8.1. Mokinių mokymosi motyvacija.**

**8.2. Ugdymo(si)** kokybė **ir sąlygos.**

8.3. Bendruomenės ryšiai.

**9. Prioritetų įgyvendinimo planas**

9.1. Pirmas prioritetas. **Mokinių mokymosi motyvacija**.

9.1.1. Tikslas. Mokinių mokymosi motyvacijos skatinimas

9.1.1.1. Uždavinys. Atsižvelgiant į mokinių gebėjimus, tobulinti vertinimo sistemą.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Mokinių pasiekimų ir pažangos Vertinimo tvarkos aprašo tobulinimas. | 2022-04 | ML | Mokytojai | Vertinimo sistema taps lankstesnė. Mokytojai bus skatinami ieškoti tinkamiausių būdų įvertinti Bendrosiose programose numatytus mokinių pasiekimus, didinti mokymosi motyvaciją, ugdyti bendrąsias kompetencijas. |
| 1. Veiksnių, darančių didžiausią įtaką mokinių mokymosi motyvacijai mūsų mokykloje indentifikavimas ir priemonių plano parengimas. | 2023-09 | ML | Mokytojai, Mokyklos taryba | Mokytojai su tėvais parengs ir įgyvendins bendrą planą didinantį mokinių mokymosi motyvaciją. Tam gali būti pasitelkiami šios srities ekspertai ir lektoriai. |
| 1. Įvairių vertinimo formų taikymas. | 2022-2024 | ML | Mokytojai | Gilės požiūris ne į įvertinimą pažymiu, bet į visą vertinimą ugdymo procese. Atsiras naujos vertinimo technikos: žaidimas, testų rezultatai-pažymiai, netikėtumas, pažįstama medžiaga ir pan. |
| 1. Mokinių mokymosi stilių nustatymas. | 2022-09 | ML | Socialinės pedagogės, mokytojai | Kasmet bus nustatomi pirmokų ir naujai atvykusių mokinių mokymosi stiliai, kurie padės suprasti, kokie mokymosi būdai mokiniams tinkamiausi, sužinoti, kad yra įvairių kitų mokymosi būdų, ir paskatinti juos išbandyti. |
| 1. Įsivertinimo sistemos Reflectus įdiegimas. | 2022 | DNR lėšos | Mokytojai | 100 procentų mokinių susipažins su internetiniu reflektavimo įrankiu. Vyks sistemingas reflektavimas, todėl mokytojai operatyviai gaus grįžtamąjį ryšį. |
| 5. Įvairesnis motyvacijos aktyvinimo metodų taikymas. | 2022-2024 | ML | Mokytojai | Mokiniams bus sudarytos sąlygos parodyti savo gebėjimus, išreikšti save, atsiskleisti, todėl bus naudojamos įvairesnės užduotys ir jų vertinimo metodai. |
| 1. Projektinės veiklos aktyvinimas. | 2022-2024 | ML | Mokyklos bendruomenė | 5-8 klasių mokiniai dalyvaus projektuose, leidžiančiuose įvertinti ne tik žinias, bet ir bendrąsias kompetencijas. |

9.1.1.2. Uždavinys. Teikti kokybišką ir savalaikę pagalbą mokiniams.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Socialinių ir emocinių įgūdžių ugdymas. | 2022-2024 | ML | Pagalbos mokiniui specialistai, mokytojai, administracija | Bus vykdomos socialinių ir emocinių įgūdžių ugdymo programos. Pagerės mokyklos bendruomenės narių dvasinis, fizinis, emocinis saugumas, sumažės patyčios. |
| 1. Švietimo pagalbos mokiniui specialistų pagalbos teikimas. | 2022-2024 | ML | Pagalbos mokiniui specialistai, mokytojai | Laiku identifikuos mokymosi ir elgesio sunkumus bei suteiks kvalifikuotą pagalbą mokiniui ir tėvams. |
| 1. Gabių mokinių atpažinimas. | 2022-05  2023-05  2024-05 | ML | Socialinė pedagogė | Kasmet bus ištiriami 4 klasių mokiniai ir atsižvelgiant į jų gabumus bus teikiama visapusiška ugdymo(si) pagalba. |
| 1. Įvairių sričių specialistų įtraukimas į ugdymo procesą. | 2022-2024 | ML | Mokytojai | Įsitraukus į ugdymo procesą švietimo pagalbos mokiniui specialistams, mokykloje dirbančiai sveikatos biuro darbuotojai, didės mokinių susidomėjimas naujomis veiklomis, plėsis jų akiratis. |
| 1. VGK darbo organizavimo tobulinimas | 2022-2024 | ML | VGK | Vyks nuolatinis VGK darbas aiškinantis priežastis ir teikiant pagalbą mokymosi, elgesio bei lankomumo problemų turintiems mokiniams. Mokymosi, elgesio bei lankomumo problemų turintys mokiniai ir jų tėveliai jaus nuolatinį rūpestį bei pagalbą keliant ir įgyvendinant individualius ugdymosi bei elgesio koregavimo tikslus. |

9.1.1.3. Uždavinys. Pamokos vadybos tobulinimas, aktyvinant mokinius

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Netradicinės, kitoje aplinkoje vedamos pamokos. | 2022-2024 | ML | Mokytojai | Kiekvienas mokytojas per metus praves bent porą netradicinių pamokų. Jos įkvėps mokinius prisiimti tam tikras pamokos planavimo atsakomybes, mokiniai įgaus ne tik teorinių žinių, bet ir gyvenimiškos patirties, ugdysis kūrybiškumą ir kitas kompetencijas. |
| 1. Integruotų pamokų   vedimas. | 2022-2024 | ML | Mokytojai | Aktyvės mokytojų bendradarbiavimas, bus sudarytos sąlygos naujiems mokinių patyrimams bei naujos informacijos suvokimui. |
| 1. Edukacinių išvykų organizavimas. | 2022-2024 | ML | Klasių auklėtojai | Kiekvienais metais visos klasės vyks mažiausiai į dvi edukacines išvykas. Vyks tikslinga mokinių pažintinė, ugdomoji veikla. |
| 1. Ugdymo turinio diferencijavimo ir individualizavimo vykdymas. | 2022-2024 | ML | Mokytojai | Pritaikius tinkamą žinių tikrinimo būdą bus išsiaiškinti individualūs kiekvieno mokinio mokymosi pasiekimai. Kiekvienam mokiniui bus suteikta galimybė atlikti jo mokymosi pasiekimų lygį atitinkančias užduotis bei galimybė mokytis jam būdingu tempu. |
| 1. Kolegialaus ryšio tęsimas. | 2022-2024 | ML | Mokytojai | Mokytojai bendradarbiaus ne mažiau kaip dviejuose duetuose, bus teikiamas teigiamas grįžtamasis ryšys, iš kurio mokytojas gaus informacijos, padedančios išsikelti tikslus savo pamokos kokybės tobulinimui. |
| 1. Gerosios mokytojų patirties sklaidos aktyvinimas. | 2022-2024 | ML | Mokytojai, pagalbos mokiniui specialistai | Visi mokytojai per metus dalyvaus bent 2-uose duetuose, plėtos profesinį bendradarbiavimą ir gerosios darbo patirties sklaidą, kuriant šiuolaikinę mokymo(si) aplinką. |

9.1.1.4. Uždavinys. Mokinių ir mokytojų komunikavimo tobulinimas.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Mokytojų komunikavimo kompetencijų tobulinimas. | 2022-2024 | ML  KK lėšos | Mokytojai, administracija | Vyks nuoseklus komunikavimo kompetencijų ugdymas, bus sudarytos galimybės visiems mokytis ir įgyti naujų įgūdžių. |
| 1. Mokinių aktyvo įtraukimas į veiklas. | 2022-2024 | ML | Mokinių aktyvas | Mokinių patirtys taps įvairiapusiškesnės, plėsis komunikavimo kompetencijos, jie taps mokykloje vykstančių procesų dalimi. |
| 1. Apskrito stalo diskusijų organizavimas. | 2022-2024 | ML | Pavaduotoja ugdymui, mokinių aktyvas | Du kartus per metus bus organizuojamos diskusijos, kurios skatins mokytojus ir mokinius aktyviau domėtis švietimo naujovėmis, tarpusavio bendradarbiavimas taps artimesnis ir naudingesnis, bus aptarti ir priimti bendri nutarimai. |
| 1. Dalyvavimas bendruose renginiuose. | 2022-2024 | ML | Pavaduotoja ugdymui, mokinių aktyvas | Bus sudarytos sąlygos lengviau bendrauti visiems bendruomenės nariams, suderinti bendrus interesus, formuosis komandinio bendravimo ir bendradarbiavimo įgūdžiai. |

9.2. Antras prioritetas. **Ugdymo(si)** kokybė **ir sąlygos.**

9.2.1. Tikslas. Ugdymo(si) pasiekimų gerinimas.

9.2.1.1. Uždavinys. Gerinti mokinių akademinius pasiekimus.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Konsultacijų organizavimas. | 2022-2024 | ML | Administracija,mokytojai | Gerės sąmoningas mokinių mokymasis ir mokymosi pasiekimai. Mokiniai patobulins dalykines kompetencijas. |
| 1. Modulių ir pasirenkamųjų dalykų bei neformaliojo ugdymo programų pasiūla. | 2022-2024 | ML | Pavaduotoja ugdymui | Ištyrus mokinių poreikius, sudaromas ugdymo planas. 1-3 naujų pasirenkamųjų dalykų ir modulių programų parengimas. |
| 1. Mokinių pažangos aptarimas. | 2022-2024 | ML | Mokytojai,  klasių auklėtojai | Bus surinkta informacija apie mokinių mokymosi patirtį, jų pasiekimus ir daromą pažangą, keliami nauji ugdymo(si) tikslai. |
| 1. Vaiko individualios pažangos stebėjimas. | 2022-2024 | ML | Mokytojai,  klasių auklėtojai, pavaduotoja ugdymui | 4 kartus per metus bus stebima ir analizuojama mokinių individuali pažanga. Išryškės ne tik mokinių įgytos žinios, nuostatos, bet ir padaryta pažanga. |
| 1. Namų ruošos klubo veikla. | 2022-2024 | ML | Pavaduotoja ugdymui | Bus sudarytos sąlygos 5-8 klasių mokiniams atlikti namų darbus, didės dėmesys mokiniams, kuriems reikalinga mokymosi pagalba. |
| 1. Pamokų lankomumo gerinimas. | 2022-2024 | ML | Socialinės pedagogės | Kasmet organizuojami „Geriausiai mokyklą lankančios klasės“ rinkimai.  10 proc. sumažės praleistų pamokų skaičius, gerės mokinių pasiekimai. |
| 1. Namų darbų diferencijavimas pagal mokinių gebėjimus ir pasiekimus. | 2022-2024 | ML | Mokytojai | Mokytojai, realiai įvertinę mokinių pasiekimus pamokoje, skirs namų darbus, atsižvelgs į mokinio pasiekimus ir gabumus. |
| 1. Mokinių lyderystės skatinimas inicijuojant jų dalyvavimą savanorystėje bei socialinės partnerystės veiklose. | 2022-2024 | ML | Pavaduotoja ugdymui,  klasių auklėtojai | Mokiniai ugdysis socialinius gebėjimus, pasitikėjimą savimi, atsakomybės jausmą.  Virš 90 proc. mokinių laiku atliks socialines pilietines veiklas. |

9.2.1.2. Uždavinys. Modernizuoti ir turtinti ugdymo(si) aplinkas.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Mokomųjų kabinetų aprūpinimas mokymo priemonėmis pagal Mokyklų aprūpinimo standartus. | 2022-2024 | ML | Direktorė | Bus patenkinta 90 procentų metodinių grupių pateiktų aprūpinimo priemonėmis paraiškų. |
| 1. IKT turtinimas | 2022-2024 | ML,  1,2 proc. GPM | Direktorė | Bus turtinama šiuolaikiška ir mokyklos poreikius atitinkanti materialinė bazė. |
| 1. Vadovėlių ir grožinės literatūros fondų atnaujinimas. | 2022-2024 | ML | Bibliotekininkė | Plėsis informacinių šaltinių pasiūla. |
| 1. Mokyklos ir sporto salės renovacija | 2022-2024 | Savivaldybės lėšos | Direktorė | Gerės ugdymo(si) sąlygos.  Mokykla gaus leidimą-higienos pasą. |
| 1. Naujų patalpų įrengimas. | 2022  2023 | ML,  KK lėšos  KK lėšos | Direktorė | Siekiant ugdymo proceso įvairovės, bus tęsiamas konferencinės klasės įrengimas.  Bus įrengta patalpa ugdymo personalizavimui, kai mokinys negali mokytis kartu su visa klase. |

9.3. Trečias prioritetas. Bendruomenės ryšiai.

9.3.1. Tikslas. Progimnazijos bendruomenės veiklų aktyvinimas.

9.3.1.1. Uždavinys. Plėtoti bendradarbiavimą su tėvais ir socialiniais partneriais.

|  |  |  |  |  |
| --- | --- | --- | --- | --- |
| Priemonė | Terminas | Lėšų poreikis ir šaltiniai | Vykdytojai ir partneriai | Laukiamas rezultatas |
| 1. Atvirų durų dienų organizavimas. | 2022-2024 | ML | Pavaduotoja ugdymui | Kartą per metus organizuojamų atvirų durų dienų metu tėvai iš arčiau susipažins su mokykloje vykdomomis veiklomis. |
| 1. Bendruomenės švenčių organizavimas. | 2022-2024 | ML, rėmėjų lėšos | Darbo grupės | Ne mažiau 60 proc. bendruomenės narių įsitrauks į organizuojamus mokyklinius renginius. |
| 1. Tėvų švietimas. | 2022-2024 | ML | Administracija, mokytojai | Ne mažiau kaip 2 kartus per metus bus organizuojamos paskaitos mokinių tėvams aktualiais, jiems rūpimais klausimais. Tėvai gilins pedagogines, psichologines žinias, padedančias spręsti iškylančias problemas. |
| 1. Mokinių tėvų apklausų organizavimas. | 2022-2024 | ML | Pavaduotoja ugdymui | Kartą per metus organizuojamos apklausos, kurių medžiaga bus panaudota ugdymo procesui ir tėvų švietimui tobulinti. |
| 1. Tėvų įtraukimas į netradicinių dienų, mokinių profesinio orientavimo veiklas. | 2022-2024 | ML | Pavaduotoja ugdymui, Mokyklos taryba | Tėvai bus kviečiami pravesti ugdomąsias veiklas. Kartą per metus rengiamas bendras profesinio veiklinimo projektas „Šok į tėvo klumpes“. |
| 1. Projekto   „Pašaukimai“ atnaujinimas. | 2022-2024 | Socialiniai partneriai,  ML | Tikybos mokytoja | Per metus mokiniai susipažins bent su 2 skirtingų profesijų atstovais. Mokiniai diskutuos ir semsis gyvenimiškos patirties. |
| 1. Veiklų, skirtų mokinių karjeros ugdymui, planavimas. | 2022-2023 | ML | Mokytojai, klasių auklėtojai, bibliotekininkė | Vyks kryptingas mokinių informavimas apie tolesnį mokymąsi bei karjeros galimybes. |
| 1. Bendradarbiavimo sutarčių su socialiniais partneriais pasirašymas ir jų vykdymas. | 2022-2024 | ML | Direktorė | Bus pasirašytos bent 2 naujos bendradarbiavimo sutartys. |
| 1. Naujų mokyklos tradicijų kūrimas ir senųjų puoselėjimas. | 2022-2024 | ML | Mokyklos bendruomenė | Vyks bendri renginiai, gilės komunikacinės kompetencijos, užsimegs artimesni bendruomenės narių ryšiai. |

1. **Įgyvendinimo stebėsena**

Vadovaujantis šiuo strateginiu planu, rengiami metiniai progimnazijos veiklos planai.

Siekiant, kad mokyklos 2022-2024 metų strategijos įgyvendinimo plane numatytos priemonės būtų sėkmingai įgyvendintos ir veiksmingos, nuolat bus vykdoma veiklos stebėsena ir analizė, strategijos idėjų sklaida mokyklos bendruomenėje.